Legal Document

Category: 45

Text:
18. ΝΟΜΟΣ υπ’ αριθ. 208 της 18/31 Οκτ. 1975 (ΦΕΚ Α΄ 243) Περί αναδιαρθρώσεως των παρά τω Γραφείω Ευρέσεως Εργασίας τακτικών οργανικών θέσεων Πολιτικών Υπαλλήλων. Άρθρ.1.-Αι οργανικαί θέσεις του τακτικού διοικητικού προσωπικού του Γραφείου Ευρέσεως Ναυτικής Εργασίας (ΓΕΝΕ) αι προβλεπόμεναι υπό της παρ. 12 του άρθρ. 4 του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/1955 «περί Ναυτικού Απομαχικού Ταμείου και προσθήκης ετέρων διατάξεων» (ανωτ. αριθ. 15) καθορίζονται και αναδιαρθρούνται κατά κατηγορίας Κλάδους και Βαθμούς ως ακολούθως: Α΄ Κατηγορία Κλάδος Α1 Διοικητικός - Λογιστικός: α)Μία θέσις επί βαθμώ 3ω. β)Μία θέσις επί βαθμοίς 5ω-4ω. γ)2 θέσεις επί βαθμοίς 8ω-6ω. Β΄ Κατηγορία Κλάδος Β1 Διοικητικός-Λογιστικός: α)3 θέσεις επί βαθμοίς 5ω-4ω. β)23 θέσεις επί βαθμοίς 10ω-6ω. Σελ. 602,04(ζ) Τεύχος 1280-Σελ. 106 Γ΄ Κατηγορία Κλάδος Γ1 Κλητήρων: α)Μία θέσις επί βαθμώ 7ω. β)2 θέσεις επί βαθμοίς 12ω-8ω. Άρθρ.2.-1.Δι’ αποφάσεως του Διοικητικού Συμβουλίου του Γραφείου Ευρέσεως Ναυτικής Εργασίας, εγκρινομένης παρά του Υπουργείου Εμπορικής Ναυτιλίας δύναται να καθορίζεται όπως το θήλυ προσωπικόν του Γραφείου Ευρέσεως Ναυτικής Εργασίας φέρη καθ’ όλας τας εργασίμους ημέρας και ώρας εσθήτα χρώματος βαθέος κυανού. 2.Τα έξοδα δια την προμήθειαν και ραφήν των εν λόγω εσθητών, βαρύνουν τον οικείον προϋπολογισμόν του Γραφείου Ευρέσεως Ναυτικής Εργασίας. Άρθρ.3.-Καταργούνται αι διατάξεις της παρ. 13 του άρθρ. 4 του Νόμ. 4502/1966. Άρθρ.4.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως.